**Dustin James Boyd** (s. 16. heinäkuuta 1986 Winnipeg, Manitoba, Kanada) on kazakstanilais-kanadalainen jääkiekkoilija, joka edustaa KHL-joukkue Barys Nur-Sultania. Hän on pelipaikaltaan keskushyökkääjä, mutta osaa pelata myös laidassa. Boyd on pelannut urallaan aiemmin NHL:ssä yhteensä 220 runkosarjaottelua tehopistein 32+31=63 ja yhdeksän playoff-ottelua tehden yhden maalin. Elite Prospects -sivuston Erik K. Pirin mukaan hän on työteliäs ja monipuolinen hyökkääjä, joka on energinen ja hyvä aloittamaan. Boydin tulisi kuitenkin laukoa enemmän, eikä hän ole mikään luontainen pelintekijä.

Ura
---

### Seuraura

#### Junioriura

WHL-joukkue Moose Jaw Warriors varasi Boydin kymmenentenä pelaajana kesällä 2001. Hän pelasi kauden 2001–2002 vielä Manitoban paikallisia juniorisarjoja Winnipeg Warriorsissa ollessaan alaikäinen WHL:ään. Liigassa pelaamallaan tulokaskaudellaan 2002–2003 Boyd teki 63 runkosarjaottelussa tehot 11+17=28 ja 13 playoff-ottelussa kolme syöttöpistettä. Hän edusti kauden aikana myös Manitoban joukkuetta Kanadan talvikisoissa. Kaudella 2003–2004 Boyd teki WHL:n runkosarjassa 38 tehopistettä.

Calgary Flames varasi Boydin kolmannella kierroksella 98. pelaajana NHL:n varaustilaisuudessa 2004. Kaudella 2004–2005 hän oli Warriorsin toiseksi paras pistemies Kenndal McArdlen jälkeen tehoilla 26+35=61. Kaudella 2005–2006 Boyd nousi joukkueen varakapteeniksi. Hän oli Warriorsin toiseksi paras pistemies Troy Brouwerin jälkeen tehoilla 48+42=90, joilla Boyd sijoittui koko WHL:n maalipörssissä kolmanneksi ja pistepörssissä neljänneksi. Hän eteni joukkueensa kanssa aina Ed Chynoweth Cup -finaaleihin saakka, mutta mestaruuden vei kuitenkin Vancouver Giants otteluvoitoin 4–0. Boyd valittiin kauden päätteeksi WHL:n läntisen konferenssin toiseen tähdistökentälliseen.

#### Ammattilaisvuodet Pohjois-Amerikassa

Boyd NHL-joukkue Calgary Flamesin paidassa kaudella 2008–2009.
Maaliskuussa 2006 Boyd teki kolmivuotisen tulokassopimuksen Calgary Flamesin kanssa. Hän siirtyi seuran organisaatioon kaudeksi 2006–2007. Boyd pelasi suurimman osan kaudestaan AHL-joukkue Omaha Ak-Sar-Ben Knightsissa, jossa tulokaskausi toi 66 runkosarjaottelussa tehot 27+33=60 ja kuudessa playoff-ottelussa tehot 1+1=2. Hän jakoi runkosarjassa joukkueen sisäisen pistepörssin voiton Carsen Germynin ja Andrei Taratuhinin kanssa. Boyd pelasi kauden aikana AHL:n tähdistöottelussa. Hän debytoi kauden aikana myös Flamesin NHL-joukkueessa, jossa Boyd pelasi 13 runkosarjaottelua tehopistein 2+2=4. Hän teki NHL-debyyttinsä 1. marraskuuta 2006 vieraissa Detroit Red Wingsiä vastaan. Boyd sai ottelussa jääaikaa 13.19 minuuttia. Hänen NHL-uransa avausmaali syntyi 6. tammikuuta 2007 Dallas Starsin Marty Turcon taakse. Boydin osuma jäi Flamesin 4–2-voittoon päättyneen ottelun ratkaisumaaliksi.

Kausi 2007–2008 oli Boydille varsinainen tulokaskausi NHL:ssä ja teki 48 runkosarjaottelussa tehot 7+5=12. Hän pelasi osan kaudestaan vielä myös Flamesin uudessa farmijoukkueessa, Quad City Flamesissa. Ensimmäisellä täydellä NHL-kaudellaan 2008–2009 Boyd teki 71 runkosarjaottelussa tehot 11+11=22 ja viidessä playoff-ottelussa yhden maalin. Heinäkuussa 2009 hän teki Flamesin kanssa vuoden mittaisen jatkosopimuksen. Kesken kauden 2009–2010, NHL:n siirtotakarajalla maaliskuussa 2010 seura kauppasi Boydin Nashville Predatorsiin vaihdossa kesän 2010 neljännen kierroksen varausvuoroon. Hän teki NHL:n yhden kauden piste-ennätyksensä tehtyään runkosarjassa yhteensä tehot 11+13=24.

Kesäkuun 2010 lopulla Predators kauppasi Boydin ja Dan Ellisin pelaajaoikeudet Montréal Canadiensiin vaihdossa Sjarhei Kastsitsyniin. Pari päivää myöhemmin heinäkuussa Boyd teki Canadiensin kanssa vuoden mittaisen ja 650 000 dollarin arvoisen sopimuksen. Hän pelasi kauden 2010–2011 kuitenkin suurimmaksi osaksi farmijoukkue Hamilton Bulldogsissa, jonka toiseksi paras maalintekijä Boyd oli 20 osumallaan Aaron Palushaj'n jälkeen. Hän pelasi kauden aikana kymmenen NHL-ottelua.

#### Barys Astana 2011–

Boyd siirtyi kaudeksi 2011–2012 KHL:n kazakstanilaisjoukkue Barys Astanaan. Joukkueeseen siirtyi samalla myös hänelle Flamesista ja Canadiensin organisaatiosta tuttu joukkuetoveri Nigel Dawes. Boyd jakoi tehoilla 18+15=33 Barysin sisäisen maalipörssin toisen sijan Kevin Dallmanin kanssa sekä sisäisen pistepörssin kolmannen sijan Dawesin ja Lukáš Kašparin kanssa. Pudotuspeleissä hän jakoi kolmella osumallaan joukkueen sisäisen maalipörssin kolmen muun pelaajan kanssa. Kaudella 2012–2013 Boyd oli Barysin kolmanneksi paras pistemies Konstantin Rudenkon kanssa tehoilla 15+16=31. Huhtikuussa 2013 hän teki joukkueen kanssa vuoden mittaisen jatkosopimuksen.

Kaudella 2013–2014 Boyd teki Barysin kolmanneksi paras pistemies tehoilla 18+20=38. Toukokuussa 2014 hän teki joukkueen kanssa peräti kolmivuotisen jatkosopimuksen. Kaudella 2014–2015 Boyd oli Barysin kolmanneksi paras pistemies tehtyään KHL:n yhden kauden piste-ennätyksensä tehoilla 19+34=53. Hän pelasi kauden aikana myös KHL:n tähdistöottelussa. Kaudella 2015–2016 Boyd oli tehoilla 20+21=41 joukkueen toiseksi paras maalintekijä Brandon Bochenskin kanssa ja sijoittui sisäisessä pistepörssisä kolmanneksi.

### Maajoukkueura

Boyd edusti Kazakstania MM-kilpailuissa vuonna 2016. Samoihin kilpailuihin Kazakstanin maajoukkueeseen saivat ensi kertaa edustusoikeuden myös hänen Barys Astanasta tutut pitkäaikaiset joukkuetoverit; kanadalainen Nigel Dawes ja yhdysvaltalainen Brandon Bochenski. Boyd oli tehoilla 2+3=5 joukkueensa toiseksi paras pistemies Dawesin jälkeen. Kazakstan kuitenkin putosi turnauksen päätteeksi IA-divisioonaan.

Boyd edusti myös Kanadaa alle 20-vuotiaiden MM-kilpailuissa vuonna 2006, jolloin hän voitti maailmanmestaruuden. Boyd jakoi neljällä osumallaan joukkueensa sisäisen maalipörssin voiton Kyle Chipchuran kanssa ja lukemalla +7 sisäisen tehotilaston voiton Blake Comeaun kanssa. Hänet valittiin turnauksen Suomea vastaan pelatun avausottelun päätteeksi Kanadan ottelun parhaaksi pelaajaksi.

Boyd edusti myös Kanadan A-maajoukkuetta Deutschland Cupissa vuonna 2012.

Muuta
-----

Boydin pikkuveli Jordyn pelaa Manitoban yliopistojoukkueessa.

Dustin Boyd kävi high schoolin Westwood Collegiatessa, kotikaupungissaan Winnipegissä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | Moose Jaw Warriors | WHL | 63 | 11 | 17 | 28 | 15 | 13 | 0 | 3 | 3 | 2 |
| 2003–2004 | Moose Jaw Warriors | WHL | 72 | 18 | 20 | 38 | 40 | 10 | 2 | 2 | 4 | 8 |
| 2004–2005 | Moose Jaw Warriors | WHL | 66 | 26 | 35 | 61 | 57 | 5 | 1 | 2 | 3 | 2 |
| 2005–2006 | Moose Jaw Warriors | WHL | 64 | 48 | 42 | 90 | 34 | 22 | 7 | 11 | 18 | 10 | Ykköstähdistö |  |  |  |  |  | Kanada JMM | 6 | 4 | 2 | 6 | 0 |
| 2006–2007 | Omaha Ak-Sar-Ben Knights | AHL | 66 | 27 | 33 | 60 | 34 | 6 | 1 | 1 | 2 | 0 |
|  | Calgary Flames | NHL | 13 | 2 | 2 | 4 | 4 | – | – | – | – | – |
| 2007–2008 | Quad City Flames | AHL | 18 | 2 | 7 | 9 | 4 | – | – | – | – | – |
|  | Calgary Flames | NHL | 48 | 7 | 5 | 12 | 6 | – | – | – | – | – |
| 2008–2009 | Quad City Flames | AHL | 5 | 2 | 0 | 2 | 2 | – | – | – | – | – |
|  | Calgary Flames | NHL | 71 | 11 | 11 | 22 | 10 | 5 | 1 | 0 | 1 | 0 |
| 2009–2010 | Calgary Flames | NHL | 60 | 8 | 11 | 19 | 15 | – | – | – | – | – |
|  | Nashville Predators | NHL | 18 | 3 | 2 | 5 | 4 | 4 | 0 | 0 | 0 | 0 |
| 2010–2011 | Hamilton Bulldogs | AHL | 47 | 20 | 9 | 29 | 22 | 20 | 5 | 11 | 16 | 10 |
|  | Montréal Canadiens | NHL | 10 | 1 | 0 | 1 | 2 | – | – | – | – | – |
| 2011–2012 | Barys Astana | KHL | 53 | 18 | 15 | 33 | 16 | 6 | 3 | 2 | 5 | 0 |
| 2012–2013 | Barys Astana | KHL | 51 | 15 | 16 | 31 | 10 | 7 | 1 | 5 | 6 | 2 |
| 2013–2014 | Barys Astana | KHL | 49 | 18 | 20 | 38 | 41 | 10 | 2 | 3 | 5 | 4 |
| 2014–2015 | Barys Astana | KHL | 58 | 19 | 34 | 53 | 24 | 7 | 2 | 3 | 5 | 0 |
| 2015–2016 | Barys Astana | KHL | 51 | 20 | 21 | 41 | 45 | – | – | – | – | – |  |  |  |  |  |  | Kazakstan MM | 7 | 2 | 3 | 5 | 2 |
| 2016–2017 | Barys Astana | KHL | 30 | 8 | 6 | 14 | 6 | 10 | 5 | 1 | 6 | 10 |  |  |  |  |  |  | Kazakstan 1. div MM | 5 | 0 | 3 | 3 | 2 |
| 2017–2018 | Dinamo Moskova | KHL | 48 | 8 | 11 | 19 | 14 | – | – | – | – | – |
| 2018–2019 | Dinamo Moskova | KHL | 5 | 0 | 0 | 0 | 4 | – | – | – | – | – |  |  |  |  |  |  | Kazakstan 1. div MM | 5 | 1 | 1 | 2 | 0 |
|  | Barys Astana | KHL | 51 | 6 | 9 | 15 | 26 | 12 | 2 | 2 | 4 | 4 |
| 2019–2020 | Barys Nur-Sultan | KHL | 51 | 12 | 8 | 20 | 12 | 5 | 1 | 1 | 2 | 2 |  |  |  |  |  |  | Kazakstan OQ | 3 | 2 | 1 | 3 | 0 |
| 9 kautta | yhteensä | KHL | 447 | 124 | 140 | 264 | 198 | 57 | 16 | 17 | 33 | 22 |
| 5 kautta | yhteensä | NHL | 220 | 32 | 31 | 63 | 41 | 9 | 1 | 0 | 1 | 0 |
| 4 kautta | yhteensä | AHL | 136 | 51 | 49 | 100 | 62 | 26 | 6 | 12 | 18 | 10 |

Lähteet
-------

* Dustin Boyd The Internet Hockey Databasessa (englanniksi)
* Dustin Boyd Legends of Hockey -sivustolla (englanniksi)
* Dustin Boyd *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10  Dustin Boyd *Elite Prospects*. Everysport Media Group AB.  (englanniksi)
2. 1 2 3  Dustin Boyd The Internet Hockey Databasessa (englanniksi)
3. 1 2  Dustin Boyd Legends of Hockey -sivustolla (englanniksi)
4. ↑  Calgary sopimukseen Dustin Boydin kanssa *Jatkoaika.com*.  29.3.2006. Jatkoaika r.y. Viitattu 15.8.2016.
5. ↑  Dustin Boyd 2006–07 Game Log *Hockey-Reference.com*. Sports Reference LLC. Viitattu 22.2.2017. (englanniksi)
6. ↑  Flames re-sign forward Dustin Boyd *NHL.com*.  31.7.2009. National Hockey League. Viitattu 15.8.2016. (englanniksi)
7. ↑  Preds Acquire Forward Dustin Boyd from Calgary  3.3.2010. Nashville, Tenn:  Nashville Predators. Viitattu 15.8.2016. (englanniksi)
8. ↑  NHL: Rob Blake pisti pisteen uralleen, Upshall jatkaa Phoenixissa *Jatkoaika.com*.  11.6.2010. Jatkoaika r.y. Viitattu 15.8.2016.
9. ↑  Dan Ellis and Dustin Boyd to Montreal for S. Kostitsyn  29.6.2010. MONTREAL:  Montreal Canadiens. Viitattu 15.8.2016. (englanniksi)
10. ↑  Canadiens ink Dustin Boyd  1.7.2010. MONTREAL:  Montreal Canadiens. Viitattu 15.8.2016. (englanniksi)
11. ↑  NHL: Todd White Rangersiin *Jatkoaika.com*.  1.8.2010. Jatkoaika r.y. Viitattu 15.8.2016.
12. ↑  Pettersson, Robert: KHL-lag värvar Montrealduo *Hockeysverige.se*.  31.5.2011. NewsMe. Viitattu 15.8.2016. (ruotsiksi)
13. ↑  Pistelinko jatkaa A-P Selinin ja Raimo Helmisen komennossa *suomikiekko.com*.  17.5.2014. Nordic Sport Media. Viitattu 15.8.2016.
14. ↑  Kolmelle pohjoisamerikkalaiselle edustusoikeus Kazakstanin maajoukkueeseen *Jatkoaika.com*.  1.8.2010. Jatkoaika r.y. Viitattu 15.8.2016.
15. ↑  BEST PLAYERS PER GAME (pdf)  6.1.2006. IIHF. Viitattu 15.8.2016. (englanniksi)